Kaare Svalastoga

Kaare Halvor Svalastoga (født 1. mars 1914 på Rjukan, Norge, død 8. juni 1997) var en dansk historiker og sosiolog. Han var professor i sosiologi ved Københavns Universitet. Han var opprinnelig norsk (sønn av en fabrikkarbeider på Rjukan) og ble utdannet i historie ved Universitetet i Oslo (1940). Svalastoga tok utdanning i sosiologi i USA der han tok PhD ved University of Washington, Seattle (1950). Studiene i USA var finansiert av American-Scandinavian Foundation. Han begynte deretter ved Københavns universitet. Han var den første som ble professor i faget sosiologi i København. Han gjorde utstrakt bruk av statistikk i sine analysere av samfunnsforhold. 

Under krigen satt han på Grini fra april 1944 til mai 1945 og gjorde selv undersøkelser av de sosiale forholdene blant fangene. Han var kjent for sin uærbødige og direkte stil.

Forfatterskap 

 Kaare Svalastoga: Prestige, Class and Mobility, 1959
 Kåre Svalastoga og Preben Wolf: Social Rang og Mobilitet; Gyldendals Uglebøger 1962 
 Kaare Svalastoga og Preben Wolf: Social rang og mobilitet. Med et tillæg om nyere bidrag til stratifikationsforskningen i Danmark ved Tom Rishøj. 2 udg. 1969.

Referanser 

Danske sosiologer
Personer fra Tinn kommune